32002D0227
L 075/67
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 март 2002 година
относно признаването на установяването и задоволителното влизане в действие на израелската система за мониторинг на добрата лабораторна практика (ДЛП)
(2002/227/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 1999/662/ЕО на Съвета от 19 юли 1999 г. относно сключването на Споразумение за взаимно признаване на принципите на ОИСР на добра лабораторна практика (ДЛП) и спазване на програмите за мониторинг между Европейската общност и Държавата Израел (1), и по-специално член 3, параграф 1 от него,
след консултация със специалния комитет, определен от Съвета,
като има предвид, че:
(1)
Първите две заседания на Съвместния комитет на ЕС и Израел, който е установен със споразумението, се проведоха съответно на 27 ноември 2000 г. и 16 ноември 2001 г. и позволиха подробна проверка на израелската национална система за мониторинг на ДЛП.
(2)
Допълнителната информация, поискана от службите на Комисията беше предоставена своевременно от Института за лабораторна акредитация на Израел (ISRAC), действащ като национален орган за мониторинг на ДЛП.
(3)
В съответствие с член 11, параграф 2 и член 11, параграф 3 от споразумението, Общността трябва да признае, че израелската система за мониторинг на ДЛП е установена и оперира задоволително, преди първоначалният период да може да се прекрати,
ПРИЕ НАСТОЯЩОТО РЕШЕНИЕ:
Член единствен
Общността признава, че израелската система за мониторинг на ДЛП е установена и оперира задоволително по време на първоначалния период на споразумението и, че първоначалният период може да се прекрати с цел да се премине към оперативния етап на споразумението не по-късно от 1 май 2002 г.
Съставено в Брюксел на 13 март 2002 година.